קרובים קרובים
פרקים

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | איחוד משפחות | יצחק שאולי | אפרים סידון וב. מיכאל | 7 בפברואר 1983 |
אילן ותיקי עוברים לגור בשכנות ליורם וליאורה, ומתקשים להסתגל לשכונה החדשה.
| 2 | 2 | מה הבאת לי? | יצחק שאולי | אפרים סידון וב. מיכאל | 14 בפברואר 1983 |
אילן חוזר מכנס בחוץ לארץ ומסתבך עם ליאורה שציפתה ממנו שיקנה לה את הבושם "מולן רוז'".
| 3 | 3 | המכונית | יצחק שאולי | אפרים סידון וב. מיכאל | 21 בפברואר 1983 |
על מנת לקבל החזר הוצאת על אחזקת רכב (הוצ' רכב), אילן משכנע את ליאורה לרכוש מכונית ישנה.
| 4 | 4 | מלחמת העולמות | יצחק שאולי | אפרים סידון וב. מיכאל | 28 בפברואר 1983 |
ריב נוצר בין יורם וליאורה על נושא השקיית ביגוניה. בעקבות הסכסוך, יורם עובר לגור אצל תיקי ואילן, ותיקי עוברת לגור אצל חנה, שמחליטה לשים לזה סוף.
| 5 | 5 | הצגה שנייה | יצחק שאולי | אפרים סידון וב. מיכאל | 7 במרץ 1983 |
מולי נבחר לגלם את הנסיך הקטן בהצגה בבית הספר, אך איננו מעוניין בתפקיד.
| 6 | 6 | אין מילים | יצחק שאולי | אפרים סידון וב. מיכאל | 14 במרץ 1983 |
ליאורה וחנה עומדות להופיע בכתבה בחדשות ביום שישי בערב וליאורה מתרגשת יותר מדי לקראת המאורע.
| 7 | 7 | יום העצמאות של יורם | יצחק שאולי | אפרים סידון וב. מיכאל | 21 במרץ 1983 |
יורם מחליט לקחת חופש למשך שנה מהעבודה, דבר שמשפיע לרעה על המשפחה.
| 8 | 8 | דייר משנה | יצחק שאולי | אפרים סידון וב. מיכאל | 11 באפריל 1983 |
חנה מחפשת שותף לדירה וכולם מנסים לעצב את דמותו לפי טעמם.
| 9 | 9 | מעז יצא מתוק | יצחק שאולי | אפרים סידון וב. מיכאל | 25 באפריל 1983 |
אביתר מחליט להיות צמחוני ומביא עז הביתה. בתיווכה של חנה, הוא מסכים לוותר על העז בתנאי שליאורה תפסיק לעשן.
| 10 | 10 | דמי כיס | יצחק שאולי | אפרים סידון וב. מיכאל | 2 במאי 1983 |
יורם, ליאורה, תיקי ואילן מגלים שהילדים שוטפים מכוניות כי דמי הכיס לא מספיקים להם.
| 11 | 11 | עוף טוב הכל טוב | יצחק שאולי | אפרים סידון וב. מיכאל | 9 במאי 1983 |
ליאורה מחליטה לעשות דיאטה ובעקבותיה גם כל המשפחה, בעוד שחנה מנסה לפענח מי אכל את העוף שהביא אביתר.
| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 12 | 1 | לעזרת העם | יצחק שאולי | אפרים סידון וב. מיכאל | 7 בפברואר 1984 |
סנאטור אמריקאי מבקר בארץ כדי להחליט האם לתת למדינת ישראל מענק כספי גדול, ומלווה בטיול בארץ על ידי תיקי.
| 13 | 2 | ניכוי במקור | יצחק שאולי | אפרים סידון וב. מיכאל | 14 בפברואר 1984 |
יורם מגלה שהוא מחויב לתשלומי מס שהוא לא אמור לשלם. חנה מתנדבת לסדר את הבעיה אצל פקיד השומה, אך גורמת לצרות נוספות.
| 14 | 3 | גנב! גנב! | יצחק שאולי | אפרים סידון וב. מיכאל | 21 בפברואר 1984 |
דירתם של תיקי ואילן נפרצת בלילה ואילן מנסה לשכנע את ליאורה לרכוש (במבצע) ביחד איתם מנעולים חדשים לדלתות ולחלונות לפני שתחול הפריצה הבאה.
| 15 | 4 | נדבר גלויות | יצחק שאולי | אפרים סידון וב. מיכאל | 28 בפברואר 1984 |
גליה ומולי מקבלים משימה מבית הספר לכתוב על מנהגי עדותיהם. תיקי ואילן, שלכל אחד מהם מוצא עדתי אחר, לא יודעים מה לספר לגליה בנושא.
| 16 | 5 | פה אחד | יצחק שאולי | אפרים סידון וב. מיכאל | 6 במרץ 1984 |
יורם מחליט (בעידוד אילן) לרוץ לראשות הוועד מול מר קוזילביץ'.
| 17 | 6 | לאב סטורי | יצחק שאולי | אפרים סידון וב. מיכאל | 13 במרץ 1984 |
דייר המשנה של חנה מקבל מכתבי אהבה מסתוריים וכולם מנסים לגלות מיהי המחזרת האלמונית.
| 18 | 7 | ארכימדס | יצחק שאולי | אפרים סידון וב. מיכאל | 20 במרץ 1984 |
יורם עולה על רעיון גאוני באמבטיה שיכול לקדם את עבודתו.
| 19 | 8 | המשך בעמוד 3 | יצחק שאולי | אפרים סידון וב. מיכאל | 27 במרץ 1984 |
חנה מתחילה לכתוב בעיתון העירוני וכותבת על הכל, גם על המשפחה.
| 20 | 9 | כוכב נולד | יצחק שאולי | אפרים סידון וב. מיכאל | 3 באפריל 1984 |
תיקי מכירה למשפחה את תיאודורה בלפור (טליה שפירא), אסטרולוגית וחברה טובה. האסטרולוגיה משפיעה על תיקי מאוד, עד לכדי חוסר שליטה.
| 21 | 10 | בעל חורג | יצחק שאולי | אפרים סידון וב. מיכאל | 10 באפריל 1984 |
אביו של דייר המשנה של חנה מתחיל לחזר אחרי חנה.
| 22 | 11 | מוכרים בלבד | יצחק שאולי | אפרים סידון וב. מיכאל | 24 באפריל 1984 |
ליאורה מגלה שליורם יש הרבה חפצים ישנים ומיותרים והמשפחה מחליטה לעשות מכירה בבזאר.
| 23 | 12 | עוזר בית | יצחק שאולי | אפרים סידון וב. מיכאל | 1 במאי 1984 |
חנה מחליטה להעסיק סטודנט ערבי למדעי המחשב כעוזר בית.
| 24 | 13 | אין עשן | יצחק שאולי | אפרים סידון וב. מיכאל | 8 במאי 1984 |
שוטר מגיע לדירתם של יורם וליאורה, שואל היכן נמצא אילן ומזמן אותו לחקירה. אילן, שבינתיים כל הסובבים אותו רואים בו פושע, מנסה להרגיע את הרוחות.
| 25 | 14 | פרפקט | יצחק שאולי | אפרים סידון וב. מיכאל | 31 באוקטובר 1984 |
המשפחה רושמת את ליאורה לתחרות עקרות בית בשם "פראו פרפקט", וכשמגיע הנציג מהתחרות (אלי גורנשטיין), המשפחה מתנהגת מאוד אחרת.
| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 26 | 1 | חבילה מאמריקה | יצחק שאולי | אפרים סידון | 17 בפברואר 1986 |
כאשר ישנן בעיות כלכליות במשפחה, חנה נזכרת שיש להם דוד עשיר באמריקה. כשהדוד (יוסף שילוח) מגיע לביקור ארוך בארץ, הם מתחרטים על הרעיון להזמינו.
| 27 | 2 | הטובים לטיס | יצחק שאולי | אפרים סידון | 24 בפברואר 1986 |
אביתר מתקבל לקורס טיס ויורם מאוד מתרגש, אפילו יותר מאביתר.
| 28 | 3 | אין אהבות שמחות | יצחק שאולי | אפרים סידון | 3 במרץ 1986 |
האקס המיתולוגי של ליאורה חוזר ומנסה לחדש עימה את הקשר, מה שמעורר את קנאתו של יורם.
| 29 | 4 | היום יום הולדת | יצחק שאולי | אפרים סידון | 10 במרץ 1986 |
יום ההולדת של תיקי מתקרב ובא. כל המשפחה שוכחת אותו, בעוד לחנה וליאורה התאריך משמעותי מסיבות אחרות.
| 30 | 5 | כבוד המשפחה | יצחק שאולי | אפרים סידון | 17 במרץ 1986 |
גליה מבלה עם ילד מהכיתה, ואילן, שלא היה רגיל לכך עד אז, חושב מחשבות קיצוניות כלפי החבר.
| 31 | 6 | נפש בריאה | יצחק שאולי | אפרים סידון | 5 באפריל 1986 |
יורם וליאורה הולכים לטיפול אצל פסיכולוג (טוביה צפיר), שמהפנט את יורם וגורם לו לחשוב שהוא ילד קטן. כשהם חוזרים הביתה, ליאורה מהפנטת בטעות את יורם ולא מצליחה להוציא אותו ממצב זה.
| 32 | 7 | ילדות קשה | יצחק שאולי | אפרים סידון | 12 באפריל 1986 |
בעוד יורם עדיין נמצא תחת השפעת היפנוזה וחושב שהוא ילד קטן, מורתו של מולי (רבקה מיכאלי), מתעקשת להיפגש עימו.
| 33 | 8 | החטא ועונשו | יצחק שאולי | אפרים סידון | 19 באפריל 1986 |
יורם ואילן נבחרים, בהתאמה, ליו"ר ולגזבר ועד ההורים של בית הספר. כשקופת בית הספר מגיעה לידיים של אילן היא מתרוקנת מהר מאוד, ולא למען מטרותיה המקוריות.
| 34 | 9 | תמונה קבוצתית עם ורד | יצחק שאולי | אפרים סידון | 26 באפריל 1986 |
יחזקאל, הדוד מאמריקה מבקש מחנה לצלם בשבילו אחר צהריים סטנדרטי במשפחה. כשמצולמת גרסה לא מחמיאה של בני המשפחה, הם מחליטים לצלם בשבילו סרט מבוים פרי עטם, ומשודרג יותר.
| 35 | 10 | מה שבטוח (הפרק האבוד) | יצחק שאולי | אפרים סידון | 10 במאי 1986 |
אילן נאלץ לסגור את המשרד בשל חוסר הביקוש לסוכני הביטוח, עד שמגיע סוכן ביטוח אחר (דב נבון), שגורם לאילן לחשוב בצורה חיובית לשוב לעבודה.
| 36 | 11 | אחזקה שוטפת | יצחק שאולי | אפרים סידון | 17 במאי 1986 |
על פי החלטת הוועד, כל דיירי הבניין צריכים לקחת חלק בניקיון הבניין וטיפוח הגינה, אבל תיקי ואילן מתחמקים מעבודת הכפיים.
| 37 | 12 | על נהרות ויטק | יצחק שאולי | אפרים סידון | 24 במאי 1986 |
שם הרחוב עומד להשתנות על פי החלטת העירייה. תיקי ואילן חושדים שיורם בוגד בליאורה, ליאורה ויורם חושדים שאילן בוגד בתיקי, גילינסקי מהעירייה עומד לבקר בבניין לפני שינוי שם הרחוב, וכל זה קורה בזמן שלדליה, המזכירה היפה מהמשרד של יורם, יש חבר חדש ומסתורי - אביתר.
| מס' בסדרה | מס' בעונה | שם הפרק | בימוי | תסריט | תאריך שידור מקורי | רייטינג |
| --- | --- | --- | --- | --- | --- | --- |
| 38 | 1 | המצב צב (פרק האיחוד) | יצחק שאולי | אפרים סידון | 24 במרץ 2005 | 27.6% |
מעלית חדשה המותקנת בבניין גורמת לסכסוך כספי ולמתח רב בין אילן לבין יורם. הן יורם והן ליאורה מאבדים את מקום עבודתם, אך שומרים זאת בסוד זה מזו. תיקי משתוקקת לנכד מגליה, שעדיין רווקה.